ai4bharat/Pralekha huggingface dataset:
విద్యుత్తు మంత్రిత్వ శాఖ
బ్రిక్స్ గ్రీన్ హైడ్రోజన్ సమ్మిట్ నిర్వహించిన ఎన్టీపీసీ
కేంద్ర విద్యుత్ మంత్రిత్వ శాఖ ఆధ్వర్యంలోని అతి పెద్ద విద్యుత్ ఉత్పత్తి సంస్థ అయిన ఎన్టీపీసీ, గ్రీన్ హైడ్రోజన్ అంశంపై రెండు రోజుల కార్యశాలను నిర్వహించింది. ప్రస్తుత పరిస్థితుల్లో గ్రీన్ హైడ్రోజన్కు అత్యంత ప్రాముఖ్యత, డిమాండ్ ఉంది. శక్తి సామర్థ్యాన్ని మరింత ముందుకు తీసుకెళ్లే వాహకంగా దీనిని భావిస్తున్నారు.
బ్రెజిల్, రష్యా, భారత్, చైనా, ద.ఆఫ్రికా  దేశాల నిపుణులు ఈ కార్యక్రమంలో పాల్గొని తమ అభిప్రాయాలను పంచుకున్నారు. గ్రీన్ హైడ్రోజన్ విషయంలో వారి దేశాల్లో ప్రస్తుతమున్న పరిస్థితులను వివరించారు.
ఆగ్నెస్ ఎం.డా కోస్టా , కోవెలెవ్ ఆండ్రీ , డా.ప్రకాష్ చంద్ర మైథాని, , ఫు తియాన్యి
, మక్గాబో హెచ్ సిరి  ముఖ్య వక్తలుగా ఈ వెబినార్లో ప్రసంగించారు.
వెబినార్లో ప్రసంగించిన కేంద్ర విద్యుత్ మంత్రిత్వ శాఖ కార్యదర్శి శ్రీ అలోక్ కుమార్, ప్రస్తుత నిబంధనలు పెట్టుబడులకు అనవసర అడ్డంకులు కాదని నిరూపించేలా ప్రభుత్వం, పరిశ్రమలు కలిసి పనిచేయాలని అన్నారు. హైడ్రోజన్ సురక్షిత రవాణా, నిల్వ, ఉత్పత్తి స్థానానికి సంబంధించిన ధృవీకరణ పత్రం కలిగి ఉండటం కోసం పాటించే ఉమ్మడి అంతర్జాతీయ ప్రమాణాల నుంచి హైడ్రోజన్ వాణిజ్యం ప్రయోజనం పొందుతుందని చెప్పారు. ఈ అంశాలపై బ్రిక్స్ దేశాలు కలిసి పనిచేయగలవన్నారు.
గ్రీన్ హైడ్రోజన్ ఉత్పత్తి కోసం, భారత ప్రభుత్వం ప్రతిష్టాత్మక నేషనల్ హైడ్రోజన్ మిషన్ను ప్రారంభించిందని వెల్లడించారు. ప్రైవేటు రంగాన్ని కూడా కలుపుతూ, ఎరువుల సంస్థలు, శుద్ధి సంస్థల కోసం పారదర్శకంగా, పోటీ పద్ధతిలో హైడ్రోజన్ కొనుగోలు బాధ్యతలను ప్రవేశపెట్టడానికి ఈ మిషన్ను ప్రారంభించిందని వివరించారు.
సమ్మిట్కు అందరికీ స్వాగతం పలికిన ఎన్టీపీసీ సీఎండీ శ్రీ గురుదీప్ సింగ్; సుస్థిర అభివృద్ధి, సమగ్ర ఆర్థికాభివృద్ధిపై ఐదు బ్రిక్స్ దేశాలు ఉమ్మడి అభిప్రాయాన్ని పంచుకుంటాయని చెప్పారు. ఇంధన సహకారాన్ని బలోపేతం చేయడం, అందరికీ అందుబాటు ధరల్లో నమ్మకమైన, సురక్షితమైన ఇంధనం అందేలా చూడడం బ్రిక్స్ దేశాల ఎజెండాలో ప్రాముఖ్యత గల వ్యూహాత్మక అంశమని అన్నారు.
హైడ్రోజన్ ఆర్థిక వ్యవస్థకు భారత్ మారడం వల్ల, హైడ్రో కార్బన్ ఇంధనాల దిగుమతిపై దేశం ఆధారపడటాన్ని తగ్గించడమేగాక, ప్రజలకు స్వచ్ఛమైన గాలిని అందిస్తుందని, హరితవాయు ఉద్గారాలను పూర్తిగా నిర్మూలిస్తుందని, ఆత్మనిర్భర్ భారత్ లక్ష్యాన్ని నెరవేరుస్తుందని గురుదీప్ సింగ్ వివరించారు.
కర్బన రహిత ఉద్గారాల నిర్ధరించేలా బ్రిక్స్ దేశాలు చర్యలు తీసుకోగలవు. ఎందుకంటే, అభివృద్ధి చెందుతున్న ఈ సాంకేతిక పరిజ్ఞానాన్ని అమలు చేయడానికి అయ్యే ఖర్చు అభివృద్ధి చెందిన దేశాలతో పోలిస్తే ఈ దేశాల్లో భిన్నంగా ఉంటుంది. కర్బన ఉద్గారాల నియంత్రణ ప్రపంచవ్యాప్తంగా సానుకూల ప్రభావం చూపుతుంది.
భారత్లో గ్రీన్ హైడ్రోజన్ కార్యక్రమాల్లో ఎన్టీపీసీ ముందడుగులో ఉంటోంది. కర్బన ఉద్గారాల నియంత్రణ, హైడ్రోజన్ రంగాల్లో అధ్యయనాలు, ప్రయోగాలు చేస్తున్న ఎన్టీపీసీ, గ్రీన్ హైడ్రోజన్పై కొన్ని నమూనా ప్రాజెక్టులను కూడా చేపట్టింది.
స్థిరమైన ఇంధన సరఫరాను నిర్ధరించడంలో, శక్తి లభ్యత స్థాయిని పెంచడంలో, పర్యావరణంపై ప్రతికూల ప్రభావాన్ని తగ్గించడంలో గ్రీన్ హైడ్రోజన్కు అధిక సామర్థ్యం ఉంది. అందుకే గ్రీన్ హైడ్రోజన్ విషయంలో బ్రిక్స్ సహా అన్ని దేశాలకు అమిత ఆసక్తి ఉంది.
నీతి ఆయోగ్
సిఇఒగా పరిమేశ్వరన్ అయ్యర్ను స్వాగతించిన నీతి ఆయోగ్
నీతి ఆయోగ్ సిఇఒగా శ్రీ పరమేశ్వరన్ అయ్యర్ను ఆహ్వానించిన నీతి ఆయోగ్.
జలం, పారిశుద్ధ్య రంగంలో 25 ఏళ్ళ అనుభవంతో, సురక్షిత పారిశుద్ధ్యాన్ని 550 మిలియన్ల మంది ప్రజలకు విజయవంతంగా అందుబాటులోకి తెచ్చిన భారత ప్రభుత్వ 20 బిలియన్ల ప్రతిష్ఠాత్మక స్వచ్ఛ భారత్ మిషన్ అమలుకు అయ్యర్ నేతృత్వం వహించారు.
ఈసారి నీతి ఆయోగ్ సిఇఒగా దేశానికి సేవ చేసే అద్భుతమైన అవకాశం లభించడం గౌరవప్రదంగా భావిస్తున్నాను. ప్రధానమంత్రి నరేంద్ర మోడీ నాయకత్వంలో భారత దేశ పరివర్తన దిశగా పని చేసేందుకు మరొక అవకాశాన్ని కల్పించినందుకు మనసు లోతుల నుంచి కృతజ్ఞతలు తెలుపుతున్నాను అని అయ్యర్ అన్నారు.
ఉత్తర్ ప్రదేశ్ కేడర్కు చెందిన అయ్యర్ 1981వ బ్యాచ్ ఐఎఎస్ అధికారిగా అటు ప్రభుత్వ, ఇటు ప్రైవేటు రంగాలలో పని చేశారు. కేంద్ర తాగు నీరు, పారిశుద్ధ్య మంత్రిత్వ శాఖ కార్యదర్శిగా న్యూఢిల్లీలో 2016-20 మధ్య కాలంలో ఉన్నారు.
ప్రధాన మంత్రి కార్యాలయం
హనుమాన్ జయంతి సందర్భంగా ప్రధానమంత్రి శుభాకాంక్షలు
ప్రధానమంత్రి శ్రీ నరేంద్ర మోదీ , పవిత్ర హనుమాన్ జయంతి సందర్భంగా దేశ ప్రజలకు శుభాకాంక్షలు తెలిపారు.
(“हनुमान जयंती के पावन अवसर पर देशवासियों को हार्दिक शुभकामनाएं। भक्ति, शक्ति, समर्पण और अनुशासन के प्रतीक पवनपुत्र का जीवन हमें हर संकट का सामना करने और उससे पार पाने की प्रेरणा देता है।”.
అని ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
మత్తుమందుల దుర్వినియోగం, అక్రమ రాక పోకల కు వ్యతిరేకంగా అంతర్జాతీయ దినం నాడు ప్రధాన మంత్రి ఇచ్చిన సందేశం
(ఈ రోజు న, మత్తుమందుల దుర్వినియోగం, అక్రమ రాక పోకల కు వ్యతిరేకం గా అంతర్జాతీయ దినాన్ని మానవాళి పాటిస్తున్న సందర్భం లో, మన సమాజం నుంచి మత్తు మందుల కంటకభూతాన్ని నిర్మూలించడానికి క్షేత్ర స్థాయి లో పనిచేస్తున్న వారందరికీ ఇవే నా ప్రశంస లు. ప్రాణాల ను కాపాడేందుకు చేసే ప్రతి ఒక్క ప్రయాస మహత్వపూర్ణమైందే. ఏది ఏమైనా, మాదకద్రవ్యాలు వాటి తో చీకటి ని, వినాశాన్ని, సర్వనాశనాన్నే వెంటబెట్టుకు తీసుకువస్తాయి మరి.
రండి, #ShareFactsOnDrugs కు మన వచనబద్ధత ను పునరుద్ఘాటిస్తూ, మత్తుమందుల కు తావు ఉండనటువంటి భారతదేశాన్ని ఆవిష్కరించాలనే మన దార్శనికత ను సాకారం చేసుకొందాం. వ్యసనం అనేది మంచిదీ కాదు, గర్వించే విషయమూ కాదు అనే సంగతి ని గుర్తు పెట్టుకోండి. మత్తుమందు కంటకభూతం పైన పైచేయి ని సాధించడాన్ని గురించి అనేక అంశాల ప్రస్తావన ఉన్నటువంటి ఓ పాత #MannKiBaat  కార్యక్రమ భాగాన్ని మీతో పంచుకొంటున్నాను.
రైల్వే మంత్రిత్వ శాఖ
గరీబ్ కల్యాణ్ రోజ్ గార్ అభియాన్ కింద 2020 ఆగస్టు, 21వ తేదీ వరకు 6,40,000 కంటే ఎక్కువ పని దినాలను కల్పించిన - భారతీయ రైల్వే
ఈ పనిదినాలను 6 రాష్ట్రాలు బీహార్, జార్ఖండ్, మధ్యప్రదేశ్, ఒడిశా, రాజస్థాన్, ఉత్తర ప్రదేశ్ లలో కల్పించడం జరిగింది.
ఈ ప్రాజెక్టులలో సాధించిన పురోగతినీ, ఈ పథకం కింద ఈ రాష్ట్రాల వలస కార్మికులకు కల్పిస్తున్న పని అవకాశాలను పర్యవేక్షిస్తున్న - రైల్వే మంత్రిత్వ శాఖ
ఈ పధకం కింద అమలు చేస్తున్న ప్రాజెక్టుల కోసం, 2020 ఆగస్టు 21వ తేదీ వరకు, కాంట్రాక్టర్లకు 1,410.35 కోట్ల రూపాయల మేర నిధులు విడుదల చేయడం జరిగింది.
6 రాష్ట్రాల్లోని 116 జిల్లాల్లో అమలౌతున్న - గరీబ్ కళ్యాణ్ రోజ్ గార్ అభియాన్
ఈ రాష్ట్రాల్లో సుమారు 165 రైల్వే మౌలిక సదుపాయాల ప్రాజెక్టులు అమలౌతున్నాయి.
గరీబ్ కల్యాణ్ రోజ్ గార్ అభియాన్ కింద ఆరు రాష్ట్రాలు - బీహార్, జార్ఖండ్, మధ్యప్రదేశ్, ఒడిశా, రాజస్థాన్, ఉత్తర ప్రదేశ్ లలో భారతీయ రైల్వే 6,40,000 కంటే ఎక్కువ పని దినాలను కల్పించింది.
ఈ ప్రాజెక్టులలో సాధించిన పురోగతినీ, ఈ పథకం కింద ఈ రాష్ట్రాల వలస కార్మికులకు కల్పిస్తున్న పని అవకాశాలను, రైల్వేలు, వాణిజ్యం, పరిశ్రమల శాఖల కేంద్ర మంత్రి శ్రీ పియూష్ గోయల్, నిశితంగా పరిశీలిస్తున్నారు. ఈ రాష్ట్రాల్లో సుమారు 165 రైల్వే మౌలిక సదుపాయాల ప్రాజెక్టులు అమలు జరుగుతున్నాయి.
ఈ అభియాన్ లో 2020 ఆగష్టు, 21వ తేదీ వరకు 12,276 మంది కార్మికులు నిమగ్నమై ఉన్నారు. ఈ పధకం కింద అమలు చేస్తున్న ప్రాజెక్టుల కోసం కాంట్రాక్టర్లకు 1,410.35 కోట్ల రూపాయల మేర నిధులు విడుదల చేశారు.
ప్రతి జిల్లాలోనూ, రాష్ట్రాల్లోనూ రైల్వే శాఖ నోడల్ అధికారులను నియమించింది, తద్వారా ఆయా రాష్ట్ర ప్రభుత్వాలతో సన్నిహిత సమన్వయం ఏర్పడుతుంది.
ఈ పథకం కింద రైల్వే శాఖ అనేక రైల్వే పనులను గుర్తించి, అమలు చేస్తోంది. ఆ పనులలో -  లెవల్ క్రాసింగ్ల కోసం అప్రోచ్ రోడ్ల నిర్మాణం మరియు నిర్వహణ;  రైల్వే మార్గం వెంబడి జలమార్గాలు, కందకాలు, కాలువల అభివృద్ధి మరియు శుభ్రపరచడం:  రైల్వే స్టేషన్లకు అప్రోచ్ రోడ్ల నిర్మాణం మరియు నిర్వహణ;  ఇప్పటికే ఉన్న రైల్వే కట్టలు / కోత మరమ్మతులు మరియు వెడల్పు పనులు;  రైల్వే భూమి యొక్క సరిహద్దు వద్ద చెట్ల పెంపకం;  ఇప్పటికే ఉన్న కట్టలు / కోత / వంతెనల రక్షణ పనులు మొదలైనవి ఉన్నాయి.
వినాశకరమైన కోవిడ్ కారణంగా ప్రభావితమై, అధిక సంఖ్యలో వలస కార్మికులు తిరిగి వచ్చిన ప్రాంతాలు / గ్రామాలలో జీవనోపాధి అవకాశాలను పెంపొందించడానికి, వారికి సాధికారత కల్పించడానికి గౌరవ ప్రధానమంత్రి శ్రీ నరేంద్ర మోదీ, గరీబ్ కల్యాణ్ రోజ్ గార్ అభియాన్ అనే భారీ ఉపాధి-గ్రామీణ ప్రజా పనుల కార్యక్రమాన్ని, 2020 జూన్, 20వ తేదీన ప్రారంభించారు. గరీబ్ కళ్యాణ్ రోజ్ గార్ అభియాన్ కింద మన్నికైన గ్రామీణ మౌలిక సదుపాయాల నిర్మాణానికి 50,000 కోట్ల రూపాయలు ఖర్చు చేయనున్నట్లు ప్రధానమంత్రి ప్రకటించారు.
125 రోజులపాటు కొనసాగే ఈ అభియాన్, వలస కార్మికులు ఎక్కువ సంఖ్యలో తిరిగి వచ్చిన 6 రాష్ట్రాలు - బీహార్, ఉత్తర ప్రదేశ్, మధ్యప్రదేశ్, రాజస్థాన్, ఝార్ఖండ్, ఒడిశా లలోని, 116 జిల్లాల్లో 25 రకాల పనులు / కార్యకలాపాలను కేంద్రీకరించి, మిషన్ మోడ్ లో అమలుచేయడం జరుగుతోంది. ఈ కార్యక్రమంలో భాగంగా, 50,000 కోట్ల రూపాయల మేర ప్రజా పనులు జరుగుతున్నాయి.
అభియాన్ కింద 12 వేర్వేరు మంత్రిత్వ శాఖలు / విభాగాలు సమన్వయంతో, 25 ప్రజా మౌలిక సదుపాయాల పనులను వేగవంతం చేయడానికీ, జీవనోపాధి అవకాశాల వృద్ధికీ, సమిష్టిగా కృషి చేస్తున్నాయి. ఆ మంత్రిత్వ శాఖలు, విభాగాలలో గ్రామీణాభివృద్ధి, పంచాయతీ రాజ్, రోడ్డు రవాణా, రహదారులు, గనులు, తాగునీరు, పారిశుధ్యం, పర్యావరణం, రైల్వేలు, పెట్రోలియం, సహజ వాయువు, నూతన, పునరుత్పాదక ఇంధనం, సరిహద్దు రోడ్లు, టెలికాం మరియు వ్యవసాయం ఉన్నాయి.
జల శక్తి మంత్రిత్వ శాఖ
అరుణాచల్ ప్రదేశ్ మారుమూల మైమి గ్రామానికి చేరిన జల్జీవన్ మిషన్
2021 మార్చి నాటికి హర్ ఘర్ జల్ లక్ష్యంగా ఈ కార్యక్రమంలో ఉత్సాహంగా పాల్గొంటున్నప్రజలు
అరుణాచల్ ప్రదేశ్ తూర్పు ప్రాంతంలోని నామ్సాయి జిల్లా చౌఖామ్ బ్లాక్లో జిల్లా కేంద్రానికి 40 కిలోమీటర్ల దూరంలో మైమీ గ్రామం పచ్చటి పంటపొలాల మధ్య ఉన్న గ్రామం. ఈ గ్రామంలో శాంతిని ప్రేమించే 42 ఇళ్లకు చెందిన బౌద్ధులు ఉన్నారు. వ్యవసాయం వారి ప్రధాన జీవనాధారం. కొందరు ప్రభుత్వ సర్వీసులో, ఇతర వ్యాపారాలలో ఉన్నారు. ప్రజలు ఎంతో సంతోషంగా తమ జీవితాలను గడుపుతున్నారు. అయితే మంచినీటి కొరతను చాలా ఏళ్లుగా వారు ఎదుర్కొంటున్నారు.
ఈ గ్రామంలోని మహిళ గ్రామం గుండా వెళ్లే ఒక చిన్న వాగునుంచి నీటిని తెచ్చుకోవలసి వచ్చేది. ఇది వారి ఇంటినుంచి సుమారు 30 మీటర్ల దూరం ఉంటుంది. వారికి పరిశుభ్రమైన తాగునీరు, వంటకు ఉపయోగించేందు, స్నానాలకు, బట్టలు ఉతికేందుకు మంచినీరు అవసరం. ఇంటి వెనుక చేతి పంపు ఉన్నా అది ఇనుముతో కలుషితమైంది. దానినుంచి దుర్గంధం రావడమే కాక, ఎర్రటి మురకినీరు వస్తోంది. ఆమె కుమార్తె దూరం నుంచి మంచినీరు తేవడానికి సహాయపడేది. వర్షాకాలంలో
ఆ వాగు పొంగిప్రవహించేది. దాంట్లో మురికినీరు వచ్చేది. దీనితో గ్రామస్థులు అక్కడి ఒక కొద్దిపాటిలోతులోని బావిపై ఆధారపడాల్సి వచ్చేది. దీనితో పిల్లలకు అనారోగ్యాలు. ఫలితంగా వారు ఆరునెలల పరీక్షలకు హాజరుకాలేని పరిస్థితి.కలుషిత జలాలలవల్ల వారు అనారోగ్యం పాలైనట్టు వైద్యులు తెలిపారు. ప్రతి ఇంట్లో ఇలాంటి కథనాలే ఉండేవి. వారు చేతిపంపులు , వాగుఈను, ఒరల బావులపై ఆధారపడాల్సి వచ్చేది . గ్రామంలోని మహిళలు మంచినీటికి ఇబ్బందులు పడేపరిస్థితి.
ఫ్లాగ్షిప్ కార్యక్రమం జల్ జీవన్ మిషన్ ను గ్రామస్థులు గ్రామసభ సమావేశంలో ప్రవేశపెట్టారు. అరుణాచల్ ప్రదేశ్ ప్రజారోగ్య ఇంజనీర్లు , నీటిసరఫరా విభాగం అధికారులు ఈ కార్యక్రమాన్ని ఆమోదించారు.
హర్ ఘర్జల్ కార్యక్రమం వారి కళ్లల్లో ఆనందాన్ని నింపింది. వారి కల సాకారమైంది.గ్రామంలో ప్రజలు ఈ కార్యక్రమానికి ఎంతో సహకరించారు. ఈ మిషన్లో భాగస్వాములు కావడానికి వారు ఎంతో ఉత్సాహం ప్రదర్శించారు. జల్ జీవన్ మిషన్ అమలుకు అడుగు ముందుకు పడింది. గ్రామసభను నిర్వహించి, గ్రామ కార్యాచరణ ప్రణాళిక  చర్చించారు.
సౌర విద్యుత్ ఆధారిత నీటిశుద్ధి ప్లాంటు , బోర్ వెల్ నుంచి హెచ్డిపిఇ పైప్ నెట్వర్కుతో ఇంటి వరకు నీటి సరఫరా పైపు లైనును గ్రామసభ ఆమోదించింది. గ్రామ నీటి, పారిశుద్ధ కమిటీని ఏర్పాటు చేయడం జరిగింది. ఈ కమిటీ బాధ్యతలు, కార్యకలాపాల గురించి వారికి తెలియజేయడం జరిగింది. ఈ కమిటీలోకి గ్రామంలోని వివిధ వర్గాల ప్రజలను తీసుకున్నారు. గ్రామపెద్దలు, అంగన్వాడీ , ఆశా కార్యకర్తలు,పాఠశాల టీచర్లు వంటి వారిని ఇందులో చేర్చారు. విడబ్ల్యుఎస్సిలో 50 శాతం మంది మహిళౄ సభ్యులు ఉంటారు.జెజెఎం విజయానికి ఇది కీలకం.
మిమీ గ్రామానికి మంచినీటి సరఫరాకు రాష్ట్రస్థాయి ఆమోద కమిటీ  ఆమోదం తెలిపింది. దీనిని మార్చి 2021 నాటికి పూర్తి చేయాలని ఆదేశించింది.గ్రామస్థులు లేబర్ రూపంలో 5 శాతం పనిని సమకూర్చడం మొదలుపెట్టారు.నీటి నాణ్యత, కార్యక్రమ అమలు, క్షేత్రస్థాయిలో నీటిని పరిశీలించే కిట్లను ఉ పయోగించడం, వంటి వాటిపై ప్రత్యేక దృష్టిపెట్టడం అందుకు తగిన శిక్షణ ఇవ్వడం జరుగుతోంది. ఇదంతా స్థానిక ప్రజల చురుకైన భాగస్వామ్యంతో జరుగుతోంది.
కేంద్రప్రభుత్వ ఫ్లాగ్షిప్ కార్యక్రమమైన జల్ జీవన్ మిషన్ ను రాష్ట్రాల భాగస్వామ్యంతో అమలు చేస్తున్నారు. గ్రామీణ ప్రాంతాలలోని ప్రతి ఇంటికీ 2024 నాటికి మంచినీటి కనెక్షన్ మంజూరు చేసేందుకు జల్జీవన్ మిషన్ను నిర్దేశించారు. గ్రామీణ ప్రాంత ఇళ్లకు నమ్మకమైన రీతిలో రోజుకు తలసరి 55 లీటర్ల నీటిని దీర్ఘకాలికంగా సరఫరాచేసేందుకు తద్వారా గ్రామీణ ప్రజల జీవన ప్రమాణాలను మెరుగుపరిచేందుకు నిర్దేశించినది.
నౌకారవాణా మంత్రిత్వ శాఖ
వి.ఒ. చిదంబరనార్ పోర్ట్ ట్రస్ట్లో 'విజిలెన్స్ అవగాహన వారోత్సవం -2021' ముగింపు
వి.ఒ.చిదంబరనార్ పోర్ట్ ట్రస్ట్లో 'విజిలెన్స్ అవగాహన వారోత్సవం -2021' ముగింపు సమావేశం జరిగింది. వి.ఒ.చిదంబరనార్ పోర్ట్ ట్రస్ట్లో 'విజిలెన్స్ అవగాహన వారోత్సవం -2021' వేడుకల సందర్భంగా పోర్ట్ ట్రస్ట్లో 29 నవంబర్ 2021న వివిధ పోటీల్లో విజేతలకు బహుమతులను పంపిణీ చేశారు. అక్టోబరు 26 నుండి నవంబర్ 1వ తేదీ వరకు వారం రోజుల పాటు నిర్వహించే విజిలెన్స్ అవేర్నెస్ వారోత్సవం సందర్భంగా పాఠశాల & కళాశాల విద్యార్థులు మరియు పోర్టు ఉద్యోగులకు ఈ పోటీలను నిర్వహించారు. పోర్ట్ నిర్వహించిన పోటీలలో 150 మందికి పైగా పాఠశాల/కళాశాల విద్యార్థులు మరియు ఉద్యోగులు చురుకుగా పాల్గొన్నారు. వి.ఒ.చిదంబరనార్ పోర్ట్ ట్రస్ట్ చైర్మెన్ శ్రీ టి.కె. రామచంద్రన్ ఈ వారోత్సవం ముగింపు సమావేశంలో పాల్గొని ప్రసంగించారు. దేశంలోని ప్రతి పౌరుడు వివిధ ప్రభుత్వ సంస్థలతో పెద్ద సంఖ్యలో పరస్పర వివిధ పనులను కలిగి ఉంటారని అన్నారు. సంస్థాగత లక్ష్యాలను చేరుకోవడానికి అత్యున్నత స్థాయి విశ్వసనీయతను కొనసాగించేలా ఈ పరస్పర చర్యలు ప్రక్రియను నిర్వహించడం చాలా ముఖ్యమని నొక్కి చెప్పారు. ఈ సందర్భంగా వీఓసీ పోర్ట్ ట్రస్ట్ చీఫ్ విజిలెన్స్ ఆఫీసర్ శ్రీ జె. ప్రదీప్ కుమార్ మాట్లాడుతూ .. పాఠశాలలు, కళాశాలలో పోర్ట్ నిర్వహించే విజిలెన్స్ అవగాహన పోటీలు దేశ నిర్మాణ ప్రక్రియలో
అవినీతి వల్ల ఎదురవుతున్న అవరోధాల యువకులలో అవగాహన కల్పించేందుకు దోహదం చేస్తాయని అన్నారు.
రహదారి రవాణా, హైవేల మంత్రిత్వ శాఖ
నిర్మాణ సామాగ్రి వాహనాల భద్రతకు సంబంధించి ఉత్తర్వులు విడుదల చేసిన రోడ్డు రవాణా, రహదారుల మంత్రిత్వశాఖ
నిర్మాణ సామాగ్రి వాహనాలు కు సంబంధించిన భద్రతా ప్రమాణాలపై రోడ్డు రవాణా మరియు రహదారుల మంత్రిత్వ శాఖ 27 అక్టోబర్ 2020న జిఎస్ఆర్ 673  ఉత్తర్వులను విడుదల చేసింది. ఆ వాహనాల వినియోగంలో చేపట్టాల్సిన భద్రతా చర్యలు, తీసుకోవాల్సిన జాగ్రత్తలు, ఇతర వాహనాలతో కలిసి రోడ్డుపై ప్రయాణించినప్పుడు చేపట్టాల్సిన చర్యలను నోటిఫికేషన్లో వివరించారు. నోటిఫికేషన్లో వివరించినట్టు దశలవారీగా ;  ఇవి అమల్లోకి వస్తాయి.
ప్రస్తుతం సీఎంవిఆర్ 1989 లోని భద్రతా నియమాలను పాటించడం నిర్మాణ సామగ్రి వాహనాలకు తప్పనిసరి
ఆటోమోటివ్ ఇండస్ట్రీ స్టాండర్డ్స్-160 ప్రకారం సిఇవిలకు పలు భద్రతా నియమాలు తప్పని సరి. విజువల్ డిస్ప్లే, పని ప్రదేశంలో భద్రతా ప్రమాణాలు, లోహ రహిత ఇంధన ట్యాంకులు, మినిమమ్ యాక్సస్ డైమన్షన్స్, దశల వారీ యాక్సెస్ సిస్టమ్స్, వెలుపలకు వచ్చేందుకు వెళ్లేందుకు ప్రత్యామ్నాయ మార్గం, మెట్ల మార్గం, నిర్వహణ డోర్లు, హ్యాండ్రైల్ మరియు హ్యాండ్హోల్డ్స్, గార్డ్లు, యంత్రాలకు అనుసంధానించిన అలారంలు, ఆర్టికల్ ఫ్రేమ్ లాక్, లిఫ్ట్ ఆర్మ్ సపోర్ట్ డివైస్, ఆపరేటర్స్ సీట్, ఎలక్ట్రో మాగ్నెటిక్ కంపాటబిలిటీ , సీట్ బెల్ట్ మరియు సీట్ బెల్ట్ ఎంకరేజెస్, రోల్ ఓవర్ ప్రొటెక్టివ్ స్ట్రక్చర్ , టిప్ ఓవర్ ప్రొటెక్షన్ స్ట్రక్చర్ , ఫాలింగ్ ఆబ్జెక్ట్ ప్రొటెక్టివ్ స్ట్రక్చర్ , ఆపరేటర్ ఫీల్డ్ ఆన్ వ్యూ, సస్పెండ్ సీట్లు మొదలయినవి.
ఆపరేటర్ స్థాయిలో శబ్దాన్ని కొలిచేందుకు సిఎంవిఆర్ 96-ఏ మరియు 98-ఏలో అదనంగా సూచించబడ్డాయి. అలాగే బ్రేక్లు మరియు స్టీరింగ్ స్థాయిలో తీసుకోవాల్సిన చర్యలపై గతంలో 28 జూలై 2000న జీఎస్ఆర్ 642  ద్వారా తెలియజేయడం జరిగింది.
వివిధ మౌలిక సదుపాయాల ప్రాజెక్టులను చేపట్టడానికి నిర్మాణ సామగ్రి వాహనాలను విస్తృతంగా ఉపయోగిస్తారు. ఈ క్రమంలో ఆపరేటర్ యొక్క భద్రత కోసం మరియు అటువంటి వాహనాలు ప్రజా రహదారులపై ప్రయణించినప్పుడు ఇతర వాహనాల రక్షణ కోసం చేపట్టాల్సిన చర్యల కోసం ఈ నియమాలు ప్రతిపాదించబడ్డాయి.
ప్రజల నుండి సలహాలు, సూచనలను ఆహ్వానిస్తూ ఈ ముసాయిదా నోటిఫికేషన్ 2020 ఆగస్టు 13 న జారీ చేయబడింది.
GSR 673  లో PDF చూడటానికి ఇక్కడ క్లిక్ చేయవచ్చు.
సాంస్కృతిక మంత్రిత్వ శాఖ
దేశవ్యాప్తంగా, "యోగా ఒక భారతీయ వారసత్వం" పేరిట ప్రత్యేక కార్యక్రమం నిర్వహించడం ద్వారా "ఐడీవై2021" వేడుకలు జరపనున్న కేంద్ర సాంస్కృతిక మంత్రిత్వ శాఖ
"ఆజాదీ కా అమృత్ మహోత్సవ్"లో భాగంగా 75 వారసత్వ ప్రదేశాల్లో యోగా ప్రదర్శనలు, సాంస్కృతిక కార్యక్రమాలు
శారీరక, మానసిక, ఆధ్యాత్మిక సంతోషాన్ని అందించడంలో తన పాత్రను నిరూపించుకున్న యోగా, క్రమంగా ప్రతి ఒక్కరి జీవితంలో భాగమైంది. ప్రపంచవ్యాప్తంగానూ గుర్తింపు పొందుతోంది. ఇది మొత్తం ప్రపంచానికి మానవత్వ సాంస్కృతిక వారసత్వాన్ని సూచిస్తుంది. దీనిని మరింతగా ప్రచారం చేయడం, విశ్వవేదికపై ప్రోత్సహించడం అవసరం.
అందుకే, "ఆజాదీ కా అమృత్ మహోత్సవ్"లో భాగంగా,"యోగా ఒక భారతీయ వారసత్వం" పేరిట ఒక కార్యక్రమం నిర్వహించడం ద్వారా అంతర్జాతీయ యోగా దినోత్సవాన్ని జరపాలని కేంద్ర సాంస్కృతిక మంత్రిత్వ శాఖ ఆలోచిస్తోంది. మంత్రిత్వ శాఖకు చెందిన అన్ని విభాగాల చురుకైన భాగస్వామ్యంతో, 75 సాంస్కృతిక వారసత్వ ప్రదేశాల్లో ఈ కార్యక్రమాన్ని చేపట్టనున్నారు. ప్రస్తుత కరోనా పరిస్థితిని పరిగణనలోకి తీసుకుని, ప్రతి ప్రదేశంలో యోగాలో పాల్గొనేవారి సంఖ్యను 20కి పరిమితం చేశారు. ఈ 75 ప్రదేశాల్లో నిర్వహించే యోగా కార్యక్రమాల్లో ప్రముఖులు పాల్గొంటారు.
ఈ కార్యక్రమంలో 45 నిమిషాల పాటు యోగా ఉంటుంది. దాని తర్వాత, సంగీత్ నాటక్ అకాడమీ లేదా ప్రాంతీయ సాంస్కృతిక కేంద్రాల పురస్కారాలు పొందిన యువతచే 30 నిమిషాల సాంస్కృతిక ప్రదర్శన ఉంటుంది. ఎంపిక చేసిన 30 ప్రాంతాల నుంచి, మంత్రిత్వ శాఖకు చెందిన అన్ని డిజిటల్ వేదికల ద్వారా ప్రత్యక్ష ప్రసారాలు ఉంటాయి. మీడియా భాగస్వాములైన రేడియో ఫరెవర్ 104, దూరదర్శన్, క్యూర్పిట్, ఫిక్కి ద్వారా కూడా ప్రత్యక్ష ప్రసారాలు జరుగుతాయి.
ఈ నెల 21న ఉదయం 7 గం.-7.45 గం. మధ్య, దిల్లీలోని లాల్ ఖిలాలో నిర్వహించే కార్యక్రమంలో, కేంద్ర సాంస్కృతిక శాఖ మంత్రి  శ్రీ ప్రహ్లాద్ సింగ్ పటేల్ యోగా కార్యక్రమంలో పాల్గొంటారు. మంత్రిత్వ శాఖ సీనియర్ అధికారులు కూడా ఈ కార్యక్రమంలో పాల్గొంటారు. మంత్రిత్వ శాఖకు చెందిన అన్ని డిజిటల్ వేదికల ద్వారా ఈ కార్యక్రమం ప్రత్యక్ష ప్రసారం ఉంటుంది.
ఆర్థిక మంత్రిత్వ శాఖ
నిలచిపోయిన మధ్యాదాయ వర్గాల ఇళ్ల నిర్మాణ పథకాల కు, తక్కువ ధరల తో కూడిన గృహాల నిర్మాణ పథకాల కు ఆర్థిక సహాయాన్ని అందజేయడం కోసం స్పెశల్ విండో ను ఏర్పాటు చేసేందుకు ఆమోదం తెలిపిన మంత్రిమండలి
మధ్యాదాయ వర్గాల ఇళ్లు, తక్కువ ధరల తో కూడిన గృహాల నిర్మాణ రంగం లో నిలిచిపోయిన పనుల పూర్తి కి ప్రాధాన్యం తో రుణ సహాయం కింద నిధుల మంజూరు కోసం స్పెశల్ విండో ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది.
ఈ నిధి కి సంబంధించి ప్రభుత్వం పోషక సంస్థ గా వ్యవహరిస్తూ, 10,000 కోట్ల రూపాయల మేర నిధులు సమకూర్చే బాధ్యత ను స్వీకరిస్తుంది. ‘సెక్యూరిటీస్ ఎండ్ ఎక్స్ చేంజ్ బోర్డ్ ఆఫ్ ఇండియా’  వద్ద ‘కేటగిరి-11 ఎఐఎఫ్’  రుణ నిధి గా నమోదు అయ్యే ఈ నిధి వ్యవహారాలు వృత్తిపరమైన నిబద్ధత తో నడపబడుతాయి.
ఈ మేరకు ప్రత్యేక గవాక్షం కింద తొలి ‘ఎఐఎఫ్’ ఏర్పాటు లో స్టేట్ బ్యాంక్ ఆఫ్ ఇండియా ఆధ్వర్యం లోని ‘ఎస్ బిఐ క్యాప్ వెంచర్స్ లిమిటెడ్’ ‘పెట్టుబడి నిర్వహణ సంస్థ’గా వ్యవహరించేలా ప్రతిపాదించబడింది. వాయిదా వేసిన గృహ నిర్మాణ పథకాల ను పూర్తి చేయడానికి ఆర్థిక సహాయం ద్వారా నిధుల కోసం అన్వేషిస్తున్న నిర్మాణదారుల కు ఈ సంస్థ ఊరట కల్పిస్తుంది. ఆ మేరకు వారు త్వరగా ఇళ్ల ను నిర్మించి కొనుగోలుదారుల కు స్వాధీనం చేసేందుకు వీలు చిక్కుతుంది. స్థిరాస్తి రంగం అనేక ఇతర పరిశ్రమల తో అంతర్గతం గా ముడిపడి ఉంది. కాబట్టి ఈ రంగం లో నమోదు అయ్యే వృద్ధి దేశ ఆర్థిక వ్యవస్థ లోని ఇతర ప్రధాన రంగాల పైన సానుకూల ప్రభావాన్ని చూపుతూ, వాటి పై ఒత్తిడిని తగ్గిస్తుంది.
పూర్వరంగం:
మధ్యాదాయ వర్గాల ఇళ్లు, అందుబాటు ధరల తో కూడిన గృహ నిర్మాణం కోసం స్పెశల్ విండో ను ఏర్పాటు చేస్తామని మాన్య ఆర్థిక శాఖ మంత్రి 2019వ సంవత్సరం సెప్టెంబరు 14వ తేదీ న ప్రకటించారు. ప్రస్తుతం నిధుల ఒత్తిడి లో గల ఈ గృహ నిర్మాణ పథకాల పూర్తి కి అవసరమైన తుది దశ నిధుల ను ఈ ప్రత్యేక గవాక్షం సమకూరుస్తుంది. తదనుగుణం గా గృహ నిర్మాణ రంగ భాగస్వాముల తో అంతర మంత్రిత్వ కమిటీ లు, పలు ఇతర భాగస్వామ్య సంస్థ లు సంప్రదింపులు సాగించాయి. ఈ సంప్రదింపుల లో గృహ నిర్మాణ ఆర్థిక సహాయ సంస్థలు, బ్యాంకు లు, బ్యాంకింగేతర ఆర్థిక సంస్థ లు, పెట్టుబడిదారులు, స్థిరాస్తి రంగ సంస్థ లు పాల్గొన్నాయి. ఈ సందర్భం గా కొనుగోలుదారులు, నిర్మాణదారులు, రుణదాత లు, పెట్టుబడిదారులు ఎదుర్కొంటున్న సమస్యలు ప్రత్యేక గవాక్షం ద్వారా పరిష్కారం కాగలవన్న ఏకాభిప్రాయం వ్యక్తమైంది.(Visitor Counter : 41
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 161.92 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 21,87,205
మొత్తం కేసుల్లో క్రియాశీల కేసులు 5.57%
ప్రస్తుత రికవరీ రేటు 93.18%
గత 24 గంటల్లో 2,59,168 మంది కోలుకున్నారు. దీంతో, కోలుకున్నవారి మొత్తం సంఖ్య 3,65,60,650 కు పెరిగింది.
గత 24 గంటల్లో 3,33,533 కొత్త కేసులు నమోదయ్యాయి.
ఇప్పటివరకు నమోదైన మొత్తం ఒమిక్రాన్ కేసులు 10,050. నిన్నటి కంటే 3.69% వృద్ధి.
రోజువారీ పాజిటివిటీ రేటు 17.78%
వారపు పాజిటివిటీ రేటు 16.87%
గత 24 గంటల్లో చేసిన 18,75,533 కొవిడ్ పరీక్షలతో కలుపుకుని ఇప్పటివరకు 71.55 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రెండు/మూడో దశలో 2-18 ఏళ్లున్న వారిపై కొవాగ్జిన్ క్లినికల్ ట్రయల్స్కు డీసీజీఐ అనుమతి
స్వచ్ఛందంగా ముందుకువచ్చిన 525 ఆరోగ్యవంతులకు ప్రయోగాత్మక టీకా ఇవ్వనున్న భారత్ బయోటెక్
రెండు/మూడో దశలో, 2-18 ఏళ్లున్న వారిపై కొవాగ్జిన్  క్లినికల్ ట్రయల్స్ చేపట్టేందుకు, ఆ టీకా ఉత్పత్తి సంస్థ భారత్ బయోటెక్ లిమిటెడ్కు "డ్రగ్స్ కంట్రోలర్ జనరల్ ఆఫ్ ఇండియా"  అనుమతినిచ్చింది. క్లినికల్ ట్రయల్స్ కోసం "విషయ నిపుణుల కమిటీ"  చేసిన సిఫారసును సమగ్రంగా పరిశీలించి, బుధవారం ఆమోదించింది.
రెండు/మూడో దశలో ఈ క్లినికల్ ట్రయల్ చేపట్టేందుకు హైదరాబాద్కు చెందిన భారత్ బయోటెక్ ఇంటర్నేషనల్ లిమిటెడ్  ప్రతిపాదన సమర్పించింది. స్వచ్ఛందంగా ముందుకువచ్చిన 525 ఆరోగ్యవంతులకు ఆ సంస్థ ప్రయోగాత్మకంగా టీకా ఇవ్వనుంది.
ప్రయోగంలో భాగంగా, తొలి రోజున, 28వ రోజున టీకాను కండరాల ద్వారా శరీరానికి ఇస్తారు.
భారత్ బయోటెక్ ప్రతిపాదనపై వేగంగా స్పందించి, 11.05.2021న ఎస్ఈసీలో చర్చించారు. సమగ్ర చర్చ తర్వాత, క్లినికల్ ట్రయల్ నిర్వహించడానికి అనుమతి మంజూరు చేయాలని సిఫార్సు చేశారు. కమిటీ సూచించిన షరతులకు లోబడి ఈ ప్రయోగాలు జరుగుతాయి.
PIB Headquarters
నిఘా జాగృతి వారాన్ని పాటించిన ఆంధ్ర ప్రదేశ్, తెలంగాణ ప్రాంత ఆదాయపు పన్ను విభాగం
ఆంధ్ర ప్రదేశ్ మరియు తెలంగాణ ప్రాంత ఆదాయపు పన్ను విభాగం ఈ నెల 28వ తేదీ నుండి నవంబర్ 2వ తేదీ వరకు నిఘా జాగృతి వారాన్ని పాటిస్తోందని ఆదాయపు పన్ను విభాగం ప్రిన్సిపల్ చీఫ్ కమిశనర్ కార్యాలయం తెలిపింది. ఈ సందర్భం గా ఇన్కం ట్యాక్స్ డిపార్ట్ మెంట్ అధికారులు న్యాయవర్తన ప్రతిజ్ఞ ను స్వీకరించారు. ‘‘న్యాయవర్తన- ఒక జీవన మార్గం’’ అంశం పై హైదరాబాద్ లో ఏర్పాటైన ఒక కార్యక్రమం లో ఆదాయపు పన్ను విభాగం అధికారుల ను ఉద్దేశించి పూర్వ సెంట్రల్ విజిలెన్స్ కమిశనర్ శ్రీ కె.వి. చౌదరి ప్రసంగించారు. ఈ విభాగం అధికారులు ఎల్లవేళలా నైతిక నిష్ఠ ను అనుసరించాలని ఆయన ఉద్భోదించారు. విధుల నిర్వహణ లో ప్రమాణాల తో కూడిన ప్రక్రియల ను అనుసరించడానికి ప్రాముఖ్యాన్ని ఇవ్వాలని శ్రీ కె.వి. చౌదరి సూచించారు. ఈ కార్యక్రమం లో ప్రిన్సిపల్ చీఫ్ కమిశనర్ ఆఫ్ ఇన్కం ట్యాక్స్, ఆంధ్ర ప్రదేశ్ మరియు తెలంగాణ ప్రాంతం శ్రీ ఎన్. శంకరన్, హైదరాబాద్ డైరెక్టర్ జనరల్ ఆఫ్ ఇన్కం ట్యాక్స్  శ్రీ ఆర్.కె. పాలివాల్, హైదరాబాద్ చీఫ్ కమిశనర్ ఆఫ్ ఇన్కం ట్యాక్స్ శ్రీ అతుల్ ప్రణయ్, కమిశనర్ ఆఫ్ ఇన్కం ట్యాక్స్  శ్రీ పీయూష్ సోన్కర్ లతో పాటు ఇతర సీనియర్ అధికారులు కూడా పాల్గొన్నారు.
‘విజిలెన్స్ అవేర్ నెస్ వీక్’ లో భాగం గా హైదరాబాద్ ఆదాయపు పన్ను విభాగం తన అధికారుల కు మరియు సిబ్బంది కి వేరు వేరు పోటీల ను నిర్వహించడమే కాకుండా, హైదరబాద్ లోని పాఠశాలల, ఇంకా కళాశాల ల విద్యార్థుల కు వ్యాస రచన లోను, నినాదాల రచన లోను, ఇంకా వక్తృత్వం లోను పోటీల ను నిర్వహించింది.
ప్రధాన మంత్రి కార్యాలయం
నవరాత్రి కాలం లో స్కందమాత దేవి ఆశీస్సుల కోసం ప్రార్థించిన ప్రధాన మంత్రి
నవరాత్రి ఉత్సవాల లో అయిదో రోజు న భక్త జనుల కు స్కందమాత దేవి శుభాశీస్సులు లభించాలని ప్రధాన మంత్రి శ్రీ నరేంద్ర మోదీ ప్రార్థించారు. దేవి కి సంబంధించిన ప్రార్థన పఠనం  తాలూకు ఒక సందేశాన్ని కూడా ఆయన శేర్ చేశారు.
ప్రధాన మంత్రి ఒక ట్వీట్ లో -
‘‘నమామి స్కందమాతరం స్కంధధారిణీమ్
సమగ్రతత్త్వసాగరామ్ పారపారగహరామ్
నవరాత్రి యొక్క పంచమి తిథి నాడు దేవి స్కందమాత ను పూజించాలన్న విధానం ఉంది. స్కందమాత దేవి అందరి జీవనం లో కొత్త స్ఫూర్తి ప్రవహించేటట్లు చేయు గాక. దేశ ప్రజలందరి పక్షాన దేవి కి ఇదే వందనం.’’ అని పేర్కొన్నారు.